সৌভিক বলল, জোগাড় হলো, আমার বাপের ভাগ্য, কোনোদিন ডিসি-পোর্টে গ্যালে শালাদের সেফ হাউজে নিয়ে গিয়ে মজা বুঝিয়ে ছাড়ব। যাকগে, ক্যালকাটা পোর্টের আর্কাইভস বলছে – একটি ছোট জাহাজ, নাওই বলা ভালো; পদুচেরি থেকে চাঁটগা যাওয়ার জন্য ছেড়েছিল। নৌকা রং করার আলকাতরা নিয়ে চাঁটগা যাচ্ছিল। কিন্তু যান্ত্রিক গোলযোগের কারণে একদিন পরে পদুচেরিতেই ফিরে আসে। আর পদুচেরি বন্দরে একটি যাত্রীজাহাজ এসেছিল করাচি থেকে। তাতে ৫০ জন যাত্রী ছিল, বেশিরভাগই ফরাসি, এডেন ঘুরে, করাচি হয়ে পদুচেরিতে এসেছে। প্রচুর ওয়াইনও ছিল – সেটা বোধহয় না বললেই হতো। যুদ্ধের জন্যই সেবার সমুদ্রে জাহাজের আনাগোনা বেশ কম ছিল। অবশ্য ঝড়ের আশঙ্কাও হতে পারে। মোট কথা, নথিতে জর্জের ভেড়ার কোনো কথা নেই!